Diari Oficial de la Generalitat Valenciana


Sumari del DOGV 9744, del 13-12-2023 (2023/12075)

CORRECCIÓ d'errades de la Resolució de 21 de desembre de 2022, del director general de la Fundació de la Comunitat Valenciana per a la Gestió de l'Institut Sanitari i Biomèdic d'Alacant (ISABIAL), per la qual s'aproven les bases per les quals es regiran els processos selectius, mitjançant el sistema de concurs de mèrits, de les places derivades dels processos d'estabilització.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12578


Data del document
:   05-12-2023

Organisme emissor
:   Fundació de la Comunitat Valenciana per a la Gestió de L'Institut d'Investigació Sanitària i Biomèdica d'Alacant (ISABIAL)

Tipus de document
:   Correcció d'errades

Correcció d'errades

 Descriptors 

:   * Fundació de la Comunitat Valenciana per a la Gestió de L'Institut d'Investigació Sanitària i Biomèdica d'Alacant (ISABIAL)

CORRECCIÓ d'errades de la Resolució de 21 de desembre de 2022, del director general de la Fundació de la Comunitat Valenciana per a la Gestió de l'Institut Sanitari i Biomèdic d'Alacant (ISABIAL), per la qual s'aproven les bases per les quals es regiran els processos selectius, mitjançant el sistema de concurs de mèrits, de les places derivades dels processos d'estabilització. [2023/12812]  
Advertits errors en l'annex II de la Resolució de 21 de desembre de 2022, del director general de la Fundació de la Comunitat Valenciana per a la Gestió de l'Institut Sanitari i Biomèdic d'Alacant (ISABIAL), per la qual s'aproven les bases per les quals es regiran els processos selectius, mitjançant el sistema de concurs de mèrits, de les places derivades dels processos d'estabilització (DOGV 9499, 28.12.2022).  
  
On diu:  
«Plaça oferida Número 39: Investigador/a altres àrees. Àrea del laboratori de suport a la investigació  
Nre. de places a cobrir: 1  
Grup professional: I  
Perfil: Científic  
Titulació requerida: Doctorat en Bioquímica i Biologia Molecular, perfil Neurociències / Malalties neurodegeneratives.  
Salari brut anual: 44.058,23 €  
Ubicació: Alacant  
Funcions: Liderar línies d'investigació com a grup consolidat. Publicar i presentar llibres com a autors principals i organitzant comités de workshops i conferències, actuant com a ponents. Contribuir a través de la investigació original en l'obtenció de resultats que vagen més enllà de la frontera del coneixement. Exercir un judici crític en la identificació i execució de la investigació. Contribuir mitjançant descobriments rellevants al desenvolupament d'ISABIAL i expandir el coneixement generat en múltiples àrees, reconeixent àmplies aplicacions de la seua investigació, amb una visió estratègica de futur. Determinar lliurement els mètodes de resolució de problemes, dins del marc de les pràctiques i principis ètics reconeguts i de la normativa aplicable sobre propietat intel·lectual, i mantindre la seua autonomia científica. Promoure el seu reconeixement i empara en l'autoria o coautoria dels treballs de caràcter científic en els quals participe. Desenvolupar la seua carrera professional d'acord amb els principis d'igualtat, mèrit i capacitat, així com la formació continuada i l'actualització permanent dels seus coneixements i capacitats que li permeten exercir de manera efectiva les tasques i funcions de la seua activitat professional. Rendir comptes sobre el seu treball a ISABIAL i, a través de l'institut, a les entitats que financen o supervisen la seua activitat, i responsabilitzar-se de l'ús eficaç del finançament dels projectes d'investigació que desenvolupe. Liderar les reunions i activitats del Grup o Àrea d'Investigació dels quals forme part. Contribuir a la formació d'estudiants de doctorat, màster, fi de grau, o de pràctiques curriculars mitjançant la supervisió de treballs de recerca realitzats en el centre de treball.  
  
- Detall bloc 2.2. Altres mèrits  
-Coneixement de tècniques d'aïllament i purificació de vesícules extracelul·lars / exosomes de teixit cerebral i de biòpsies líquides. Acreditació mitjançant publicacions metodològiques (1 punt per publicació)  
  
-Publicacions en la línia d'investigació del paper de les vesícules extracelul·lars/exosomes d'origen cerebral en el context de malalties neurodegeneratives (últims 10 anys des de la publicació de l'oferta de la plaça). Fins a un màxim de 4 punts. S'acreditarà mitjançant la presentació de les publicacions.  
-Autor Principal (primer, últim, correspondència (D1: 3 punts, Q1: 2 punts, Q2: 0,5 punts). S'acreditarà mitjançant la presentació de les publicacions.  
-Investigador/a principal en Projectes R+D en l'àrea de malalties neurodegeneratives. Fins a un màxim de 5 punts (Pla nacional: 1 punts per projecte; internacionals: 2 punts per projecte) S'acreditarà mitjançant certificat emés per l'entitat competent  
-Participació en Xarxes d'investigació relacionades amb l'estudi de malalties neurodegeneratives. Fins a un màxim d'1 punt (0,5 punts per participació). S'acreditarà mitjançant certificat emés per l'entitat competent.»;  
  
Ha de dir:  
«Plaça oferida número 39: investigador/a altres àrees. CIBERehd.  
Nre. de places a cobrir: 1.  
Grup professional: I.  
Perfil: científic   
Titulació requerida: doctor/a en Biologia.  
Salari brut anual: 44.058,23 €.  
Ubicació: Alacant.  
Funcions: liderar línies d'investigació com a investigador principal de grup consolidat. Publicar i presentar articles i llibres com a autor principal. Organitzar workshops i conferències i/o actuar com a ponent en aquesta mena d'esdeveniments. Contribuir a través de la investigació original en l'obtenció de resultats que vagen més enllà de la frontera del coneixement. Exercir un judici crític en la identificació i execució de la investigació. Contribuir mitjançant descobriments rellevants al desenvolupament d'ISABIAL i expandir el coneixement generat en múltiples àmbits tot mantenint una visió estratègica de futur. Treballar dins del marc de les pràctiques i principis ètics reconeguts així com de la normativa aplicable sobre propietat intel·lectual. Mantindre autonomia científica. Promoure el reconeixement d'ISABIAL en l'autoria o coautoria dels treballs de caràcter científic en els quals participe. Desenvolupar la seua carrera professional d'acord amb els principis d'igualtat, mèrit i capacitat, així com la formació continuada i l'actualització permanent dels seus coneixements i capacitats que li permeten exercir de manera efectiva les tasques i funcions de la seua activitat professional. Rendir comptes sobre el seu treball a ISABIAL i, a través de l'institut, a les entitats que financen o supervisen la seua activitat, i responsabilitzar-se de l'ús eficaç del finançament dels projectes d'investigació que desenvolupe. Liderar les reunions i activitats del grup o àrea d'investigació dels quals forme part. Contribuir i/o liderar, si escau, en les reunions i activitats dels òrgans de govern i gestió dels quals forme part. Col·laborar en la formació continuada dels investigadors d'ISABIAL. Col·laborar en la millora contínua de la qualitat de la investigació en ISABIAL. Col·laborar en l'enfortiment Institucional d'ISABIAL i en la consecució dels seus objectius estratègics.  
  
- Detall bloc 2.2. Altres mèrits  
-Investigador/a principal de projectes d'investigació en salut de l'acció estratègica en salut (AES) relacionats amb l'estudi del carcinoma hepatocel·lular: 1,5 punts per projecte (fins a un màxim de 6 punts).  
  
-Acreditació: certificat expedit per l'ISCIII o resultat de l'expedient signat electrònicament per l'ISCIII.  
-Publicacions en els últims 8 anys (període 2015 - 2022) relacionades amb l'estudi de l'inflamasoma en carcinoma hepatocel·lular i altres malalties hepàtiques i digestives (fins a un màxim de 5 punts): Publicacions en 1r decil com a autor principal: 2 punts per publicació. Publicacions en 1r quartil com a autor principal: 1 punt per publicació. Publicacions en resta de quartils com a autor principal: 0,5 punts per publicació.»  
  
Alacant, 11 de desembre de 2023.- La directora gerenta: Elena Bertomeu González.